**Kreiranje upita**

Upite možete kreirati pomoću čarobnjaka ili u dizajn modu. Ja sam pristalica dizajn moda. Potrebno je da znate kako su povezane tabele i da imate zadatak tj. da znate šta se traži od podataka.

Zadatak. Prikažite trenutni lager u svim magacinima, tako da se vide sledeća polja: *Nazivmagacina, Sifrarobe, Nazivrobe, Dimenzije, Dezen, Jedinicamere, Količina, Mpcena*. Upit snimite kao *Trenutni lager*.

Upit kreirate na tabu *Create* izborom komande *Query Design*. Otvara se prozor *Show Table* gde birate potrebne tabele. U našem slušaju izaberite samo tabelu *Lager*. Tabelu *Roba* će mo dodati kasnije. Sada treba da prevučete imena polja (*Siframagacina*, *Sifrarobe* i *Kolicina*) levim tasterom miša u donju zonu tj. u *Field* (može i dupli klik na ime polja).

Da bi proverili, da li upit radi, pokrenite upit na dugme *Wiew* u gornjem levom uglu. To isto dugme sada postaje *Design* i pomoću njega se vraćate u dizajn mod. To znači da pomoću ovog komandnog dugmeta možete stalno da prelazite iz jednog moda u drugi (*Wiew/Design*) i tako pratite razvoj upita.



Proverite koliko slogova ima upit. Dobićet nešto više od 5300 tj. isto koliko i tabela *Lager*. To je zato što nismo ubacili ni jedan kriterijum, ali o kriterijumima će mo kasnije. U upitu se još uvek ne zna o kojim proizvodima je reč. Potrebno je da u upit ubacite i tabelu *Roba*, i da iz nje dodate polja *Nazivrobe, Dimenzije, Dezen, Jedinicamere, Mpcena.* To će te uraditi pomoću desnog klika na pozadinu upita, pa *Show Table* i dodate tabelu *Roba*. Kada dodate potrebna polja potrebno je da ih premestite po redosledu traženom u zadatku tj. polje *Kolicina* ide ispred polja *Mpcena*. Kolona se premešta tako što je najpre selektujete klikom na vrh kolone (obeleženo crvenom linijom na slici dole) pa je onda ”uhvatite” levim tasterom miša za vrh i odvučete na željenu poziciju.



Pokrenite sada upit. Videćete da se pored šifre robe vide i ostala polja koja smo ”povukli” iz tabele *Roba*. Međutim, zadatak još uvek nije gotov. U zadatku se tražilo da se vidi naziv magacina a ne šifra magacina. To znači da treba da se u upit ubaci i tabela *Magacini*, i da iz nje ubacite polje *Nazivmagacina* a iz upita obrišete *Siframagacina*. Sortirajte podatke u rastućem redosledu, kao na slici dole, i pokrenite upit.

Ukoliko se, kada pokrenete upit, vide i polja koja niste ubacili u upit, potrebno je da uključite **Property Sheet** i da opciju **Output All Fields** postavite na **No**. Posle ovoga će se u upitu videti samo tražena polja. Ista opcija važi i za korišćenje dugmeta **Totals** (dobijate poruku **Cannot group on fields selected with  \*** ) koje obrađujemo u nastavku.



Kada uključite dugme **Totals**, dobijate mogućnost da grupišete podatke ili da primenite neku od ponuđenih funkcija (**Sum, Avg, Min, Max, Count,…**). U tabelu *Lager,* za svaku šifru robe su unete količine, i to pozitivne od nabavke i negativne od prodaje. Kada grupišemo slogove prema šifri i primenimo funkciju **Sum**na količinu, dobićemo sabrane količine tj. trenutni lager za pojedinačne šifre. Broj slogova u upitu nije više 5325 nego 1055.



Zadatak. Napravite upit o prodaji robe kao na slici dole i snimite ga kao *Prodaja*.

